钦定古今图书集成/理学汇编/经籍典/第033卷 > 庄子 > 《天下篇》
## 钦定古今图书集成/理学汇编/经籍典/第033卷 > 庄子 > 《天下篇》

古之人其备乎？“配神明，醇天地，育万物，和天下，泽及
百姓”，“明于本教系于末度。”六通四辟，小大精粗，其运
无乎不在，其明而在数度者，旧法世传之史，尚多有
之。其在于《诗》《书》《礼》《乐》者，邹鲁之士，搢绅先生多能明
之。《诗》以道志，《书》以道事，《礼》以道行，《乐》以道和，《易》以道
阴阳，《春秋》以道名分其数，散于天下而设于中国者，
百家之学，时或称而道之。天下大乱，贤圣不明，道德
不一，天下多得一察焉以自好。譬如耳目鼻口，皆有
所明，不能相通，犹百家众技也，皆有所长，时有所用。
虽然，不该不遍，一曲之士也。判天下之美，析万物之
理，察古人之全，寡能备于天地之美，称神明之容。是
故“内圣外王之道，暗而不明，郁而不发，天下之人各
为其所欲焉，以自为方。”悲夫！《百家》往而不反，必不合
矣。后世之学者，不幸不见天地之纯，古人之大体，道
术将为天下裂。

马端临曰：“按庄生之时，六籍未经秦火，其书具在也，而诸子百家各以其说舛驰而淆乱之，是以有暗而不明，郁而不发之忧。周以荒唐谬悠之言著书，亦百家之一也，而此段议论诚醇正，无异圣贤之格言。东城谓《庄子》盖助孔子者，于此见之，所谓后之学者不幸不见天地之纯，古人之大体，道术将为天下裂，似” 逆知将有坑焚之祸，而深悲之矣。呜呼！